ΟΔΗΓΙΕΣ ΓΙΑ ΤΗΝ ΤΟΠΟΘΕΤΗΣΗ ΤΩΝ ΝΕΟΔΙΟΡΙΣΘΕΝΤΩΝ ΕΚΠΑΙΔΕΥΤΙΚΩΝ ΤΗΣ ΔΙΠΕ ΛΑΣΙΘΙΟΥ

Ανακοινώνουμε τις κενές λειτουργικές θέσεις των σχολείων της ΔΙΠΕ Λασιθίου και καλούμε τους νεοδιορισθέντες εκπαιδευτικούς να υποβάλουν δήλωση προτίμησης προσωρινής τοποθέτησης σε ένα ή περισσότερα σχολεία της περιοχής διορισμού…». (ΠΔ 144/1997).

Οι παραπάνω εκπαιδευτικοί θα πρέπει να κάμουν χρήση της δήλωσης που επισυνάπτουμε. Η δήλωση θα πρέπει να υποβληθεί στην ΔΙΠΕ Λασιθίου απομακρυσμένα μέσω mail (mail@dipe.las.sch.gr) από σήμερα Τρίτη 22/08/2023 μέχρι και αύριο Τετάρτη 23/08/2023 και ώρα 23.59 μ.μ.

Μέχρι αύριο το μεσημέρι στο ίδιο άρθρο θα αναρτηθεί και η σειρά κατάταξης των νεοδιορισθέντων εκπαιδευτικών.

 Σε περίπτωση που οι ίδιες θέσεις ζητούνται από περισσότερους υποψήφιους προτιμώνται κατά σειρά όσοι έχουν τις περισσότερες μονάδες τοποθέτησης από οικογενειακούς λόγους, συνυπηρέτηση και εντοπιότητα, όπως αυτές καθορίζονται από τις διατάξεις που ισχύουν για τις μεταθέσεις και τοποθετήσεις εκπαιδευτικών». (ΠΔ 144/1997)

Οι νεοδιοριζόμενοι θα τοποθετηθούν προσωρινά σε κενή θέση σχολικής μονάδας της ΔΙΠΕ Λασιθίου την Πέμπτη το μεσημέρι με Απόφαση του Διευθυντή ΔΙΠΕ Λασιθίου, ύστερα από πρόταση του Περιφερειακού Υπηρεσιακού Συμβουλίου Πρωτοβάθμιας Εκπαίδευσης Λασιθίου.

Οι ανωτέρω εκπ/κοί θα τοποθετηθούν οριστικά σύμφωνα με την διαδικασία των μεταθέσεων μέσα στην ίδια περιοχή και τις διατάξεις του άρθρου 46 παράγραφο 6 του Ν.2413/1996» (ΠΔ 144/1997).